La Comissió Central de Subministraments utilitza la figura de l'acord marc en les seves licitacions.
Els acords marc adjudicats permeten als departaments de l'Administració de la Generalitat i a les entitats adherides al Sistema central d'adquisicions, adquirir béns i serveis mitjançant procediments de contractació basada en els corresponents acords marc.
El Plec de clàusules administratives particulars de cadascun dels acords marc licitats regula el procediment de la seva contractació basada.
Segons el cas, es contemplen quatre tipus de procediments:
Quan en els plecs que regulen l'acord marc no estan definits tots els termes de la licitació, els òrgans de contractació han de redactar plecs de clàusules administratives particulars i de prescripcions tècniques que compleixin aquesta missió i tramitar el corresponent expedient de licitació.
La Comissió Central de Subministraments posa a disposició dels òrgans de contractació models de plecs per determinats acords marc, informats prèviament per l'Assessoria Jurídica del Departament de la Vicepresidència i d'Economia i Hisenda amb l'objecte de facilitar la tramitació de la nova licitació.
Quan els plecs que regulen l'acord marc defineixen de forma tancada les condicions i les característiques dels béns a subministrar o serveis a prestar, a excepció de termes com preu, nombre d'unitats o serveis, lloc de lliurament o prestació o durada del contracte, entre d'altres possibles termes de la licitació, els òrgans faran la contractació basada mitjançant un document de concreció de condicions i la invitació a participar a diferents/totes les empreses adjudicatàries del lot corresponent de l'Acord marc.
El procediment d'adquisició és més àgil.
Quan els plecs que regulen l'acord marc estableixen la totalitat de condicions aplicables a la prestació del servei o al subministrament de l'article, no és necessari que l'òrgan de contractació tramiti una nova licitació, sinó que farà directament el corresponent encàrrec, motivant degudament l'elecció de l'empresa adjudicatària que executarà l'encàrrec, d'acord amb les condicions tècniques i econòmiques ofertes i la seva millor correspondència amb les característiques que els siguin inherents, i les seves necessitats, tant des del punt de vista tècnic com econòmic.
Contractació basada centralitzada
Determinats acords marc preveuen la possibilitat que la Comissió Central de Subministraments agregui les seves necessitats en un procediment de contractació basada.
L'entitat que estigui interessada en facultar a la Comissió Central de Subministraments per a què actuï com a òrgan de contractació en nom seu, haurà d'acordar-ho i comunicar la resolució a la Sub-direcció General de Compra Centralitzada.
Els Acords marc dels serveis de neteja i dels serveis de vigilància i seguretat preveuen que en els contractes basats descentralitzats, els òrgans de contractació hauran d'utilitzar en la licitació els models de plecs de clàusules administratives particulars i de prescripcions tècniques aprovats per la Comissió Central de Subministraments.
L'Acord marc de subministrament de paper per a impressió i escriptura incorpora el document de concreció de condicions a utilitzar per l'òrgan de contractació i el model d'oferta econòmica a emplenar per l'empresa licitadora.
Finalment, altres Acords marc, com el de subministrament de material d'oficina i mobiliari d'oficina incorporen models en word i excel per a les comandes efectuades pels destinataris.